बैगाओं ने बताया कि शौचालय टूटने की वजह से उसका उपयोग नहीं करते हैं। ज्ञात हो कि शौचालय निर्माण में अनियमितता की शिकायत तो शुरू से ही थी लेकिन अधिकारियों ने ध्यान नहीं दिया और सिर्फ और सिर्फ निर्माण कार्य में तेजी से कार्य किया गया आलम यह है कि आज जिस उद्देश्य से शौचालय का निर्माण किया गया है पूरी नहीं हो पार्ई। गौरतलब है कि शौचालय निर्माण को लेकर जिला प्रशासन को सम्मान व पुरस्कार मिला है लेकिन ठीक इसके विपरित अब गड़बड़ी परतदर परत सामने आ रही है। 12 हजार में बनने वाले शौचालय को महज 8 से 10 हजार रुपए में गुणवत्ताहिन सामाग्री का उपयोग कर बना दिया गया है। इसकी जानकारी अधिकारियों को थी लेकिन उन्होंने नजरअंदाज कर दिया और अब शिकायतें सामने आ रही है।